Sel nädalal Kristliku Maailma Uudistes:
Varjupaik migrantidele kogu maailmast.
Üle 35000 inimese on sisenenud sesse kirikusse Tijuana’s.
Kõik algas Jumala antud unenäost.
Ja veel:
Üleilmne palvepäev tagakiusatud kristlaste pärast.
Uurime usklike ees seisvaid ohte, eriti islamiriigis Iraanis.
Ja misjonärid riskivad eluga, et tuua elulist abi
puudustkannatajaile Ukrainas.
Edastame värskeimaid uudised.
Tere vaatama Kristliku Maailma Uudiseid.
Olen Wendy Griffith. George Thomas on endiselt lähetusel.
Jumala antud unenägu ajendas Gustavo Banda’t rajama
väikese kiriku Tijuana’s Mehhikos.
Temal ja ta naisel polnud aimugi, et sellest saab varjupaik
kümnetele tuhandetele migrantidele, kes otsivad USAst vabadust.
Kuid just nii läks. George Thomas räägib selle loo.
Kümme km Tijuana’st ja üsna USA-Mehhiko piiri ääres
asub selle linna vaesemaid kvartaleid.
See krunt asub äärelinnas. Mitte kõik ei tea sellest.
Mitte kõik ei taha ka sinna minna.
On kerge mõista, miks.
Pole kattega teid, nõlvad on täis prügi,
puudub kanalisatsioon ja kuritegevus vohab.
Kui siia kolisime, olid siin vaid lehmad, hobused, kanad
ja suures puuduses inimesed.
Aastal 2011 kolisid Gustavo Banda ja ta naine Zaida Guillen
Canon de Alacran’i ehk Skorpioni kanjonisse,
kuna Issand oli ilmunud unenäos.
Jumalalt tuli selge käsk siia kolida, ehkki siin paigas polnud mitte midagi.
Seda mehhiko paari, kes olid ametilt õpetajad,
liigutas selle kogukonna masendav puudus.
Siinne talurahvas elas peamiselt peost suhu.
Jumal ütles unenäos, et pean ehitama kiriku.
Töötasime kaheksa kuud ööd ja päevad läbi.
Teadsime, et Jumal kavatseb midagi erilist, kuid kellelgi polnud aimu,
mis tegelikult juhtuma hakkab.
Tol aastal kerkis keset Skorpioni kanjonit
Templo Embajadores de Jesus ehk Jeesuse saadikute tempel.
Banda pidas pühapäeval teenistusi, muudel päevadel aga käis
mööda auklikke teid majast majja
ja aitas inimesi ihulikult ja vaimulikult.
Osutasime neile Jeesuse armastust.
Jumala käsk oli, et peame minema vaeste juurde.
Aastal 2016 muutus see suund tunduvalt, kui tuhanded haiitilased,
kes pagesid vaesuse ja lakkamatute loodusõnnetuste eest,
asusid ohtlikule 10000 km-sele rännakule
USA-Mehhiko piirile.
Paljud tulid kiriku uksele, mis asus alla poole tunni kaugusel
USA piiriasumist San Ysidro.
Mõne kuuga saabus Tijuana linna 22000 haiitilast.
Kirikust sai varjupaik.
Ma ei teadnud, ei osanud kujutledagi, et kirikusse tuleb nii palju rahvast.
Sestpeale on Banda avanud oma kiriku uksed
migrantidele igast ilmanurgast.
Algul tulid migrandid Haiitist, Aafrikast, Pakistanist ja Lähis-Idast.
Praegu on meil enamik rahvast Salvadorist, Guatemaalast,
Ekvadorist, Nikaraaguast, Kolumbiast ja pisut Mehhikost.
Raske hinnata, kuid ilmselt vähemalt 35000 inimest
on sellest kirikust läbi käinud.
1200 ööbisid kirikus päeval, mil seal käis CBN.
Toidame neid kolm korda päevas.
Püüame neid igati aidata.
Öösel saab kirikust hiigelmagala, kus igaüks sätib oma voodi põrandale,
ning vahel pole põrandal ruumi isegi kõndida.
Redin Castillo Honduurasest on siin olnud neli kuud.
Ta ütleb, et gängid tapsid ta isa ja ähvardasid võtta temagi elu.
Tänu Jumalale, et mu elu pole enam ohus.
Nad ei saada mulle enam ähvardussõnumeid nagu varem.
24-ne Jacqueline Ortiz Guatemaalast on siin oma kahe tütrega.
Olen nii tänulik Jumalale, sest kui need kirikuuksed polnuks avatud,
siis oleks ma ei tea kus.
Siin ei ole ma näljas, tütred pole näljas.
Meil on soe paik, katus pea kohal, ja kõik tänu Jumalale
ja tema rahvale, kes meid aitab.
Enamus migrante jääb siia keskmiselt kuueks kuuks,
enne kui üritab seaduslikult piiri ületada.
Kiriku vabatahtlikud annavad lastele koolitunde ja arvutiõpet
ning õpetavad muid oskusi, mis aitavad migrantidel
valmistuda uueks eluks USAs.
Ka piirkonna kirikud ja MTÜd toovad toitu ja esmavajalikku.
Migrantide jaoks on siia jõudes kõige olulisem teada,
et on lootust.
Ja ehkki nad on jätnud maha oma pered, oleme me siin
kõik neile pereks.
Pühapäev korjavad kõik oma voodid üles
ja riietuvad pidulikult elavaks jumalateenistuseks.
Tean, et olen nendega vaid veidi aega, seega on minu osaks anda neile
võimalikult palju teada Jeesusest, ristida neid ja saata nad
USAsse Jeesusesse uskujaina.
Pastor Gustavo rajas selle koguduse 2011. a., aimamata, et hakkab
majutama tuhandeid migrante kogu maailmast.
Nüüd, 10 aastat hiljem, kerkib uus hoone,
tulevane kodu migrantidele.
Kord oli tal soov minna misjonäriks Haiitile. Enam mitte.
Ma asusin isegi väikestviisi nende keelt õppima,
aga kui tahtsin minna Haiitile, tuli Haiiti hoopis siia,
ja pärast Haiitit hakkas siia tulema kõiki muid rahvaid.
Ma ei tea arve, aga pikki aastaid oleme neist nii paljusid ristinud,
ja veelgi rohkem neist hakkab uskuma Jeesusesse.
Ja see on praegu mu kutsumus.
George Thomas, CBN’i Uudised, Skorpioni kanjon, Tijuana, Mehhiko.
Ilus! Tänan, George!
Järgnevalt, palve tagakiusatud kristlaste eest üle ilma.
Vaadake, miks usklikud Iraanis on eriti hädas,
ja kuidas sina saaksid aidata.
See on kõige tuntum kirjakoht Psalmides.
Seda psalmi õppisin lapsena pühapäevakoolis.
Issand on mu karjane.
Mis juhtub, kui täiesti usume, et Issand on mu karjane?
Christian Broadcasting Network esitleb läbinisti uut raamatut
Gordon Robertson’ilt: Issand on mu karjane. Taaveti laul.
See on teejuhiks igale rändurile, igale kristlasele meie elurännakul.
Selles tuliuues raamatus avastate tee tõelisele ettehooldele.
Kui kõige hullemad olukorrad võivad tuua head.
Võidu võti eluheitlustes. Veel: õpime kuulma Jumala häält
ning kogema Tema ligiolu. See psalm õpetab ületama raskusi.
Hankige see uus julgustav raamat, astudes CBNi partneriks.
Helistage 1 800-700-7000 või vaadake CBN.com. Juba saadaval.
Toitumine,
treening,
eeterlikud õlid,
kaalujälgimine
ja muud.
Vaadake Tervet Elu Lorie Johnson’iga.
Öelge, mis selles on.
CBN’i tervisereporter Lorie Johnson jagab teile värskeimat teavet
tänaseilt tippterviseekspertidelt.
See on fantastiline.
Leidke, mida peate teadma, et elada tervemat elu.
Vaadake Tervet Elu teisipäeva õhtuti kell 20:30 CBN’i uudistekanalilt.
Olen Efrem Graham Studio 5st. Tulge minuga avastama head,
mis toimub muusika-, spordi-, tele- ja filmimaailmas.
Kui Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega ning uurime seost
popkultuuri ja usu vahel.
Küsisin pastorilt: kas see tähendab,
et pean saama jutlustajaks? Ta ütles: Ei, sa oled juba kantslis.
Täna õhtul kell 20:30 CBN’i uudistekanalil.
Tere taas Kristliku Maailma Uudistelt!
6. nov. kogunesid miljonid üle ilma palvetama tagakiusatud kristlaste eest.
Oli rahvusvaheline tagakiusatud kiriku eestpalvepäev
ehk RTKE pühapäev.
CBN’i saates Üleilmne Rada ütles Märtrite Hääle
raadioreporter Todd Nettleton, et kristlased Iraanis
vajavad hädasti eestpalvet, kuna etendavad elulist osa
valitsusevastastes protestides.
Kristlased Iraanis kasutavad neil protestidel juhust teenida.
Ja üks hämmastavamaid asju on, et protestijate seas on kristlasi.
Ärgem unustagem, et see rahvas marsib valitsuse vastu,
aga nende valitsus on islamlik, riiki juhivad mullad.
Ja sellega nad ütlevad, et neile ei meeldi mitte ainult valitsus,
vaid ka islam.
Ja nii kasutavad kristlased võimalust, et öelda: Kas sulle ei meeldi islam?
Siis räägime sulle teisest võimalusest. Räägime sulle Jeesusest Kristusest.
Veel olen kuulnud viimasel paaril päeval,
et kristlased osutavad arstiabi vigastatud protestijaile.
Kui saad praegu Iraanis viga ja lähed haiglasse,
küsitakse sult: kas said viga protestidel?
Kui jah, siis pannakse sind kinni.
Ja nii osutavad kristlased haiglate juures arstiabi protestijaile,
kes ei taha minna vangi protestidel osalemise
ja viga saamise eest.
Nii leiavad nad väga praktilisi, elulisi viise,
et aidata Iraani rahvast ning võita nende süda
protestide aegu, et hea sõnum võiks levida.
Oi, milline tunnistus praegusel ajal, eks?
Ajal, mil Iraanis on väga rahutu.
Tänavu rõhutab Märtrite Hääl ka kristlaste kitsikust Nigeerias.
Nad vajavad hädasti abi ja palvet.
Näib, et neil päevil pole kuigipalju kuulda
Boko Haram’i inimröövidest ja tagakiusust,
nagu mõne aasta eest, kuid tean, et kristlaste
tagakius seal jätkub. Kui ränk see on?
On küll ränk, ja minu meelest on kurb,
et sedalaadi rünnakud ja inimröövid on muutunud
nii tavaliseks, et ei jõua enam uudistessegi.
Umbes nõnda: nojah, veel üks inimrööv Nigeerias,
veel üks rünnak kirikule Põhja-Nigeerias.
Meie sealsed usuvennad-õed kannatavad.
Nad on ohus.
Ja nagu Iraanis, nii siingi seisavad nad julgelt Kristuse eest.
Nad otsustavad tunnistada isegi teades, et see on ohtlik.
See on üks põhjusi, miks rõhutame tänavu Nigeeriat
RTKE päeval.
Ja selles saates näitame ka lõiku teie videost Rebekast.
Kuid millised muud riigid on praegu suurimaks mureks, Todd,
nii et võtavad sult öösel une?
Teate, üks riike, mis on viimasel paaril päeval uudistes olnud,
on Hiina, kus Xi Jinping’ile anti kolmas ametiaeg.
Teame, mis on tema esimese kahe ametiajal jooksul
juhtunud kristlastega, kirikutega, isegi registreeritud kirikutega Hiinas.
Nii et kui mõelda, et ta valitseb veel 5 aastat,
ilmselt kauemgi, on see halb uudis usuvabaduse jaoks.
See on halb uudis meie vendadele-õdedele Hiinas.
Teine riik, mida rõhutaksin, ja mida paljud tõenäoliselt ei jälgi,
on Eritrea.
Mõtlen tihti meie vendadele-õdedele Eritreas.
Mul oli võimalus külastada neid palju aastaid tagasi,
kuid praegu on üle saja kristlase vangis Eritreas, riigis,
mida paljud meist vist isegi kaardilt ei oska otsida.
Ja ühegi kristlase üle pole peetud kohut.
Ühtegi pole ametlikult kuriteos süüdistatud.
Nad võetakse lihtsalt kinni.
Nad kaovad vanglasüsteemi, neid hoitakse sageli
maa-alustes kongides, sageli metallkonteinerites,
neis vanglates on kohutavad olud.
See on riik, mille eest soovitan väga palvetada
sel RTKE päeval.
Me ei kuule sellest palju,
rohkem räägitakse Iraanist, Nigeeriast,
Pakistanist, Hiinast jne.
Samuti Indiast, kus on samuti suuri probleeme, eks?
On küll, peaminister Modi valitsus oleks nagu avanud Indias
jahihooaja kristlaste vastu, ja need, kes ründavad pastoreid,
kes ründavad kirikuid, need teavad, et ega nad
selle eest karistada saa.
Neid ilmselt ei süüdistata kuriteos.
Tihti tuleb politsei rünnakupaika
ja vahistab hoopis pastori.
Ta ütleb: sina teed tüli, püüad inimesi pöörata,
seaduserikkuja!,
vahistame su!,
selmet vahistada need, kes äsja seda pastorit peksid.
Nii on meie vendade ja õdede elu Indias.
Ja kiirelt, Todd, kuidas ja mida
peaksime palvetama?
Tuleks paluda, et meie vennad ja õed tunneksid julgustust,
kuid ka et Jumala riik nendes maades edeneks.
Ja peame ka, nagu Jeesus õpetas, palvetama tagakiusajate eest,
palvetama, et nad kohtuksid Kristusega ja õpiksid Teda tundma.
Todd, sinuga on alati hea kõnelda!
Kust saab kuulda sinu raadiosaadet, iganädalast Märtrite Häält?
Lähedalasuvast raadiojaamast või linkidelt aadressil VOMRadio.net.
Samuti leiate selle meie pealehelt persecution.com.
Hästi, Todd Nettleton Märtrite Häälest, tänan teid!
Õnnistagu Jumal ikka teie tööd.
Tänan väga, Gary!
Üleilmse Raja täissaateid saab vaadata lehelt CBNNews.com.
Järgnevalt: Venemaa hoogustab rünnakuid Ukrainas,
aga vaprad misjonärid toovad eluga riskides ohvritele abi.
Orvu Väljavaade tahab armastada ja teenida riskilapsi,
aidata neil hoida peresid koos ja luua võimalusi tugevateks
ja kestlikeks kogukondadeks üle maailma.
Töötame enam kui 60 riigis, ja teie abiga suudame enamatki.
Üks tore aafrika vanasõna ütleb, et kui tahad kiiresti joosta,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et puudutada võimalikult paljude orvuksjäänud
ja kaitsetute laste elu.
Kuid me ei taha minna üksi.
Me läheme välja päästma maailma ühe lapse, ühe pere,
ühe kogukonna haaval. Tule meiega!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Vaatate CBN’i uudiseid.
Tänan vaatamast!
Vaadake värskeid uudiseid, erilugusid ja -saateid,
usaldusväärseid uudiseid!
Näitame teile, mis toimub maailmas ja mille pärast saate palvetada.
Vaatate CBN’i uudiseid. Sest tõde loeb!
Tööpäeviti kell 17:00 CBN’i uudistekanalil.
Issand on mu karjane. See on imehea
kirjeldus Jeesusest.
’Issand on mu karjane. Taaveti laul’,
värskeim audioraamat Gordon Robertson’ilt.
Jumala tallest, kes kannab ära maailma patu, saab nüüd
kõikide aegade kõikide inimeste karjane.
Jeesus ütleb: ’Minu lambad kuulevad minu häält ja järgnevad mulle’.
Ta viib meid sinna, kuhu peame minema.
’Issand on mu karjane. Taaveti laul’. Juba saadaval.
Tere taas Kristliku Maailma Uudistest!
Vene raketid ründavad Ukraina elulist taristut,
nagu vee- ja elektrivõrke.
CBN'i Chuck Holton teatab, et üks rühm misjonäre
hoogustab abiandmist, et hoida ukrainlased soojas,
kui jõuab kätte külm talveilm.
Plaanilised elektrikatkestused Ukraina pealinnas
esmakordselt ses sõjas.
Siin, linna suurimas elektrijaamas,
töötavad tehnikud ööpäevaringselt, et lappida süsteemi,
mida alatasa ohustavad Venemaa uued rünnakud.
Sihtmärkide hulgas polnud ainsatki sõjaväeobjekti, ei ainsatki.
Vaenlane tahab, et tavakodanikel poleks ei vett, valgust ega soojust,
et nad külmuksid ja sureksid kogu maailma nähes.
Peame hoolega valima, mida filmida, kui asi puudutab elektritaristust,
kuna kõik elektriga seotu on Kiievis praegu rünnaku all.
Kuid ukrainlased teevad kõva tööd, et moodustada tiime,
mis oskavad parandada kergesti purunevaid asju.
Olukord on üsna raske.
30-40% energiataristust on saanud mingeid kahjustusi.
Energiasüsteem on kontrolli all.
Koos avariimeeskondadega taastame kahjustatud alajaamu.
Olen absoluutselt kindel, et kui massirünnakud on peatatud,
kulub meil 2-3 kuud, ja siis pole tarbijatele enam ühtki piirangut.
Seni taluvad Kiievi elanikud hootisi katkestusi norgu vajumata
tänu uudistele, et nende väed jätkavad edenemist.
Kiiev püsib, Ukraina ei lange.
Kõik alates presidendi kabinetist kuni töölisteni, mehed ja naised,
on ühtsed, olgu lahinguväljal, olgu tagalas.
Usume endasse.
Meil pole kuhugi taganeda, kuhugi siit minna.
Kaitseme oma maad.
Aga rindejoonele lähemal, paljudes vabastatud asulates idas,
saab see talv olema enam kui raske, ilma vajalike teenusteta
aga ehk isegi surmav.
Kõik tavalised asjad, millele talvel loota,
on purustatud.
Ja arvan, et paljudel läheb väga raskeks see talv üle elada.
Need USA misjonärid täidavad tühikut hulga kaubikutega, et jagada abi
kõrvalistele küladele rinde lähedal.
Mõnel meist tuli jabur mõte: ostame kaubikuid ja vaatame, mis saab.
Nüüd on meil seitse kaubikut ja siiani on välja tulnud
40 autojuhti, ja see on võimas!
Kaupade sõidutamine sõjatsooni on tohutu risk.
Kuid need vabatahtlikud ütlevad, et nende kutsumus on suurem kui oht.
Me keegi ei saa palka, oleme vabatahtlikud.
Ja paljud meist kulutavad enda raha kütuse või hotellitubade ostmisele.
Oleme valmis, oleme kõik otsustanud, et see võib küll maksta meie elu,
aga nii on õige teha.
Viimselt usume, et Jumal saatis meid siia,
ning et Ta on tõotanud mitte hoida meid elus,
vaid olla me juures.
Chuck Holton, CBN’i Uudised, Ukrainast.
Tänan väga, Chuck!
Venemaa sissetung on vallandanud üleilmse humanitaarkriisi.
Euraasia Misjon on tulnud välja aitama inimesi
Ukrainas ja naaberriikides.
Nüüd kutsub ta üleilmset kirikut üles tegema rohkem
selle sõja ohvrite abistamiseks.
Ta korraldab Ukraina Nõupidamise Nashville’is 10-11. novembril.
Sergei Rahhuba Euraasia Misjonist selgitab, miks nad
kutsuvad osalema juhte üle ilma.
Et reageerida tõhusalt ja strateegiliselt sellele
tohutule kriisile, peab maailm minu meelest teadma,
miks see sõda käib.
Ja seepärast käsitleme nõupidamisel neid teemasid, analüüsime,
miks Venemaa 'pidi' Ukrainat ründama.
Miks selline üüratu, uskumatu rünnak naaberriigi vastu,
mis toob nii palju hävingut ja kannatusi Ukraina rahvale.
Ja siis sõja tagajärjed.
Humanitaarkriis on lihtsalt uskumatu.
See kisub katastroofiks, kus inimestel on nii suur puudus põhiasjadest,
peavarjust, toidust, arstiabist, nagu mainisite.
Ja püüame tõsta teadlikkust ja mobiliseerida üleilmse
kristliku kogukonna ja pakkuda jätkuvalt
hädavajalikku toetust Ukraina rahvale.
Samuti käsitleme usuvabaduse küsimusi.
Vene armee ja okupatsioonivalitsused, nagu nad end nimetavad,
avaldavad suurt survet kõikidele protestantidele, evangelikaalidele.
Kui Vene armee tuleb okupeeritud aladele,
siis esimese asjana tahavad nad hävitada kirikud, vahistada pastorid
ja küüditada nad sealt, ja meie
Sergei, kiiresti, kirikutest kõneldes, milline on kiriku roll selles kriisis?
See on taas üks oluline teema, mida nõupidamisel käsitleme.
Ja see on: milline on kiriku roll selle kriisi keskel.
Siis paistab kirik nagu ere valgus mäe otsas keset seda hävingut.
Siis saavad silmapaistvad kirikujuhid kõikidest uskkondadest
anda otse teada, kuidas kirikul läheb ja kuidas kirik pakub
mitte ainult vaimutuge, emotsionaalset tuge,
vaid ka humanitaarabi Ukraina asulates.
Ja kutsume üleilmset kirikut üles osutama jätkuvalt tuge palves,
humanitaarabiga, ja toetama jätkuvalt
meie vendi ja õdesid Ukrainas, kuna nad kannatavad raskesti
selle ennekuulmatu sõja tõttu.
Sergei, kas kirikud aitavad piisavalt?
Kui ei, siis kuidas rohkem?
Kas mõtlete kirikuid Ukrainas? Nad teevad ilmselt üle võimete.
Arvan, et üleilmne kirik saab teha palju rohkem.
Ja näeme, et varud kahanevad Ukraina kiriku jaoks.
Ja tahame kutsuda üleilmset kirikut üles
osutama jätkuvalt rohkem tuge, rohkem abi Ukraina kirikutele,
mis seda väga vajavad, nemad aga aitavad omakorda
oma kannatavaid kogukondi.
Ukraina Nõupidamist Nashville’is näidatakse otse 11-12. novembril.
Leiate täpsemalt, kuidas seda vaadata saab, lehelt CBNNews.com.
Jätkame pärast reklaami.
Pealinnast Washingtonist.
Tere vaatama Usurahvast!
Kompromissitud lood, intervjuud ja analüüsid kogenud ajakirjanikelt
David Brody,
John Jessup,
Jenna Browder
ja Eric Philips.
Edastame olulisi poliitikauudiseid.
Energiatööstuse määrused mõjutavad rängalt kogu majandust.
Uudised, mida saate usaldada.
Soovime kaitsta kõige nõrgemaid ja kaitsetumaid.
Vaadake Usurahvast argipäeviti kell 18:00.
See on kõige tuntum kirjakoht Psalmides.
Seda psalmi õppisin lapsena pühapäevakoolis.
Issand on mu karjane.
Mis juhtub, kui täiesti usume, et Issand on mu karjane?
Christian Broadcasting Network esitleb läbinisti uut raamatut
Gordon Robertson’ilt: Issand on mu karjane. Taaveti laul.
See on teejuhiks igale rändurile, igale kristlasele meie elurännakul.
Selles tuliuues raamatus avastate tee tõelisele ettehooldele.
Kui kõige hullemad olukorrad võivad tuua head.
Võidu võti eluheitlustes. Veel: õpime kuulma Jumala häält
ning kogema Tema ligiolu.
See psalm õpetab ületama raskusi.
Hankige see uus julgustav raamat, astudes CBNi partneriks.
Helistage 1 800-700-7000 või vaadake CBN.com. Juba saadaval.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saates Jeruusalemma ajajoon.
Iisraeli arheoloogid räägivad avastusest, mis võiks muuta
arusaama Templimäest.
Vaadake CBN’i Jeruusalemma büroo juhatajat
Chris Mitchell’it, ja näete maailma kujundavaid sündmusi
Piibli vaatenurgast.
See algab Iisraelis ning levib lõpuks mujale.
Vaadake Jeruusalemma ajajoont reede õhtuti kell 20:30
CBN’i uudistekanalilt.
Viimane uudis, ühel vanaemal Tais oli raskusi
oma sõnakuulmatu lapselapsega, kuni tüdruk hakkas vaatama
CBN’i Superraamatut kirikus.
Vaadake!
10-aastane Dau ja tema väikevend asusid elama vanavanemate juurde,
kuna ema nad hülgas.
Kuid paari nädala pärast polnud Dau kindel,
kas talle see uus elu meeldib.
Räägib vanaema Pino.
Dau ei kuulanud mind ja vaidles alati vastu.
Ma ei osanud midagi teha. Olukord oli hirmutav.
Iga kord, kui vanaema palus abi majapidamistöödes,
ütlesin alati, et aitan, ent kunagi ei aidanud.
Dau vanavanemad palvetasid lapselaste eest
ja viisid neid kirikusse.
Lapsed käisid pühapäevakoolis, kus Dau nägi
CBN’i superraamatu jagu Iiobist.
Nägin, et Iiobil läks halvasti. Tal olid üle keha paised,
ta lapsed surid.
Ta naine käskis tal Jumalast loobuda. Ent Iiob oli väga kannatlik.
Ta põlvitas ja kiitis Jumalat.
Pärast Superraamatu vaatamist tuli Dau koju ja palvetas oma toas,
et saada kristlaseks.
Tundsin, et Jeesus räägib minuga.
Ta käskis mul Temasse uskuda ja Teda järgida.
Vanaema imestas, et lapselaps on nii tugevasti muutunud.
Ta ütles: Vanaema, nüüdsest peale kuulan su sõna.
Aitan sul nõusid ja pesu pesta. Teen kõik, mida palud.
Vanaema Pino palus siis Dau’lt abi milleski muus.
Ma ei oska hästi lugeda, aga tema aitab mul
nüüd Piiblit lugeda.
Dau’st on saanud uus inimene. Olen nii õnnelik, et ta usub
Jeesusesse ja järgib Teda.
Peagi kutsus Dau sõbranna Ink’i pühapäevakooli.
Kui Ink oli vaadanud Superraamatu jagu Tuline Ahi,
palvetas temagi, et saada kristlaseks.
Olen nii õnnelik, et sain rääkida Jumala armastusest sõbrannale.
Meile meeldib Superraamat.
Jeesuse vägi lapsukeste elus! See on nii kallis!
Tänan vaatamast.
Tuleva nädalani meilt siit KMUst:
nägemist ja Jumala õnnistust!
Tõlge: Sulev Kivastik